 МИНИСТЕРСТВО НА ЗЕМЕДЕЛИЕТО

 **ИЗПЪЛНИТЕЛНА АГЕНЦИЯ ПО ГОРИТЕ**

София, бул. “Христо Ботев” №55, п.код 1040, тел. централа 98511199, факс 981 37 36

**ДО**

**Г-Н ТОМА БЕЛЕВ**

**ЗАМЕСТНИК-МИНИСТЪР**

**НА ОКОЛНАТА СРЕДА И ВОДИТЕ**

**На Ваш изх.№33-00-80/06.04.2022 г.** Класификатор на информацията:

 Ниво 1 TLP-GREEN

***ОТНОСНО:*** *Становище на Изпълнителна агенция по горите по въпроси, предвидени за обсъждане на заседание на Националния съвет за биологично разнообразие, което ще се проведе на 27 и 28 април 2022 г. (сряда и четвъртък), от 10 часа*

**УВАЖАЕМИ ГОСПОДИН БЕЛЕВ,**

Във връзка с предложените за разглеждане материали по дневния ред на заседание на Националния съвет по биологично разнообразие, което ще се проведе на 27 и 28 април 2022 г. Изпълнителна агенция по горите (ИАГ) изразява следното становище:

**По дневен ред за 27.04.2022 г.** Изпълнителна агенция по горите съгласува без бележки предложените за разглеждане проекто-планове.

**По дневен ред за 28.04.2022 г.**:

**По т. 1 от дневния ред** относно „Разглеждане на предложения за специфични и подробни цели на опазване на ниво защитена зона за 41 защитени зони от екологичната мрежа Натура 2000, упоменати в писмото, Изпълнителна агенция по горите поддържа своето становище изразено с писмо с изх. № ИАГ - 02247/31.01.2022 г. По отношение на „Отговорите от страна на изпълнителя ИБЕИ-БАН“, към становището на ИАГ, считаме, че няма научно-обосновано и нормативно заложено изискване за поддържане на среднопретеглена пълнота на 0,6. Поддържането на такава пълнота може да доведе до неравнопоставеност между отделните собственици на горски територии и създаването на конфликт при определянето на насажденията, от които ще се ползват дървесина.

**По т. 2 от дневния ред -** Изпълнителна агенция по горите съгласува без бележки, документацията на защитена зона за опазване на природните местообитания и на дивата флора и фауна BG0000636 „Ниска Рила” по отношение на видовете и типовете природни местообитания, предмет на опазване в нея.

**С уважение,**

